b'\n_START_ARTICLE_\nLastebil\n_START_SECTION_\nNorge\n_START_PARAGRAPH_\nI Norge er det vanlig \xc3\xa5 skille mellom lett lastebil og tung lastebil der lette lastebiler har tillatt totalvekt mellom 3\xc2\xa0500 og 7\xc2\xa0500 kg og tunge lastebiler har tillatt totalvekt over 7\xc2\xa0500 kg. De tyngste lastebilene, med totalvekt over 18 tonn, har boggi. I tillegg er mange lastebiler idag utstyr med hydraulisk kran, noe som gj\xc3\xb8r at bilene blir veldig allsidige. I tilfeller der kranen er veldig stor, blir det for stor belastning foran p\xc3\xa5 bilen der kranen er montert. Derfor settes det p\xc3\xa5 en ekstra styraksling framme p\xc3\xa5 bilen. Med flere akslinger kan bilen i prinsippet v\xc3\xa6re tyngre lastet. Spesielt gjelder dette p\xc3\xa5 de forskjellige bruksklassene veiene i Norge er delt opp i. _NEWLINE_F.eks: En bil med 3 aksler kan ha aktuell totalvekt p\xc3\xa5 20 tonn p\xc3\xa5 en BK8 vei. Men dersom det hadde v\xc3\xa6rt hel lik bil, med 4 aksler, s\xc3\xa5 kunne den lastes til aktuell totalvekt 24 tonn. Dette er fordi belastningen blir fordelt over et st\xc3\xb8rre omr\xc3\xa5de._NEWLINE_Det amerikanske ordet for lastebil er "truck", et ord som har en annen betydning i Norge (p\xc3\xa5 britisk engelsk brukes ordet "lorry").'